**MUNICIPIUL SATU MARE**

**CABINET VICEPRIMAR**

**Nr. 72743/12.12.2023**

În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect ”însușirea documentației tehnice de actualizare a datelor cadastrale pentru imobilul teren identificat prin CF nr. 189671 Satu Mare, situat în Municipiul Satu Mare, str. Magnoliei nr. 30” proiect în susținerea căruia formulez prezentul,

**REFERAT DE APROBARE**

Prin cererea depusă de S.C. SAMCIF MAGNOLIA S.R.L., înregistrată la Primăria Municipiului Satu Mare sub nr. 69027/27.11.2023 se solicită aprobarea documentației de actualizare a datelor cadastrale pentru imobilul teren înscris în CF 189671 Satu Mare, Nr. CF vechi 49492 Satu Mare și diminuarea suprafeței acestuia de la 23251 mp la 22451 mp, conform măsurătorilor din teren, și a planului de amplasament și delimitare a imobilului, întocmit de ing. Donka Vasile.

Luând în considerare solicitarea cât și prevederile art. 101 din Anexa la Ordinul nr. 600/2023 privind aprobarea Regulamentului de recepție și înscriere în evidențele de cadastru și carte funciară, potrivit căruia ”Pentru imobilele a căror suprafață rezultată din măsurători este mai mică decât suprafața înscrisă în cartea funciară, modificarea suprafeței se realizează în baza documentației cadastrale şi a declarației autentice a proprietarului cu privire la acordul de diminuare a suprafeței”*,* se impune inițierea unui proiect de hotărâre în vederea aprobării celor de mai sus.

Față de cele expuse, raportat și la prevederile art. 129 alin.(2) lit. c) din O.U.G nr. 57/2019 privind Codul Administrativ, cu modificările și completările ulterioare, potrivit cărora consiliul local are atribuții privind administrarea domeniului public/privat al Municipiului, propun spre analiză și aprobare Consiliului Local al Municipiului Satu Mare prezentul proiect de hotărâre.

**Iniţiator proiect,**

**Viceprimar**

**Tămășan - Ilieș Cristina**

cj Corina Seres/2 ex